সংখ্যালঘুদের মুক্তি দিতে হবে! জনস্বার্থ মামলা হাইকোর্টে

ওয়েব ডেস্ক : অন্যান্য দেশ থেকে আসা সংখ্যালঘুদের আটকে রাখা হচ্ছে জেলে। এমনই অভিযোগ করে সংখ্যালঘুদের মুক্ত করার আবেদন জানিয়ে জনস্বার্থ মামলা হল কলকাতা হাইকোর্টে (Calcutta High Court)। মামলাকারীদের অভিযোগ, আফগানিস্তান, পাকিস্তান ও বাংলাদেশের সংখ্যালঘুদের (Minority) ভারতে জেলে আটকে রাখা হচ্ছে। দাবি করা হয়েছে, তাদেঁর দ্রুত মুক্ত করা হোক।

১ সেপ্টেম্বর ২০২৫-এ কেন্দ্রীয় সরকার বিজ্ঞপ্তি জারি করে জানিয়েছিল, আফগানিস্তান, পাকিস্তান ও বাংলাদেশ থেকে আগত সংখ্যালঘুদের বিরুদ্ধে কোন ফৌজদারি ব্যবস্থা গ্রহণ করা যাবে না। কিন্তু অভিযোগ, তা সত্ত্বেও দেশের বিভিন্ন রাজ্যে তাদেরকে জেলে বন্দি করে রাখা হয়েছে। তাদের সকলকে ছেড়ে দেওয়া হোক। এই দাবি নিয়ে জনস্বার্থ মামলার দায়ের হয়েছে কলকাতা হাইকোর্টে (Calcutta High Court)। এ নিয়ে হাইকোর্টের ভারপ্রাপ্ত প্রধান বিচারপতি সুজয় পাল জানিয়ে দেন, ‘আগে মামলা দায়ের করুন তারপর শুনানি গ্রহণ করা হবে।’

আরও খবর : নদিয়ায় ইডি হানা! কী কারণে এই অভিযান?

গত সেপ্টেম্বরে কেন্দ্র সরকারের তরফে একটি বিজ্ঞপ্তি প্রকাশ করে বলা হয়েছিল, ২০২৪ সালের ৩১ ডিসেম্বরের মধ্যে বাংলাদেশ, পাকিস্তান, আফগানিস্তান থেকে যে হিন্দু, শিখ, বৌদ্ধ, জৈন, পার্সি, খ্রিস্টানরা ধর্মীয় কারণে ভারতের ঢুকেছেন, নাগরিকত্ব সংশোধনী আইনে (CAA) তাঁরা ভারতীয় নাগরিকত্বের জন্য আবেদন করতে পারবেন।

প্রসঙ্গত, বাংলাদেশ, পাকিস্তান, আফগানিস্তানে হিন্দু, শিখ, বৌদ্ধ, জৈন, পার্সি, খ্রিস্টানদের উপর ধর্মীয় নিপিড়ণের অভিযোগ রয়েছে। ফলে অ-মুসলিম শরনার্থীদের ভারতের নাগরিকত্ব দেওায়ার জন্য আনা হয়েছিল সংশোধনী নাগরিকত্ব আইন। এ নিয়ে সংসদে পাশ হয়েছে সিএএ (CAA) বিল। কিন্তু আফগানিস্তান, পাকিস্তান ও বাংলাদেশের সংখ্যালঘুদের ভারতের জেলে বন্দি করে রাখা হয়েছে বলে অভিযোগ করা হয়েছে। এ নিয়ে এবার জনস্বার্থ মামলা হল কলকাতা হাইকোর্টে।

দেখুন অন্য খবর :

The post সংখ্যালঘুদের মুক্তি দিতে হবে! জনস্বার্থ মামলা হাইকোর্টে first appeared on KolkataTV.

The post সংখ্যালঘুদের মুক্তি দিতে হবে! জনস্বার্থ মামলা হাইকোর্টে appeared first on KolkataTV.